ಜೋಲೀ "ಹ್ಯಾಕರ್ಸ್‌" (1995)ಚಿತ್ರದಲ್ಲಿ ತನ್ನ ಜೊತೆ ನಟಿಸಿದ್ದ ಜಾನಿ ಲೀ ಮಿಲ್ಲರ್ ಎಂಬ ನಟನನ್ನು ಮಾರ್ಚ್‌28, 1996ರಲ್ಲಿ ಮದುವೆಯಾದಳು. ತನ್ನ ಮದುವೆಯಲ್ಲಿ ಕಪ್ಪು ಬಣ್ಣದ ರಬ್ಬರ ಪ್ಯಾಂಟ್ ಮತ್ತು ತನ್ನ ರಕ್ತದಿಂದ ಮದುಮಗನ ಹೆಸರು ಬರೆದಿದ್ದ ಬಿಳಿಯ ಬಣ್ಣದ ಅಂಗಿಯನ್ನು ಧರಿಸಿದ್ದಳು. ಮದುವೆಯಾದ ಒಂದು ವರ್ಷದಲ್ಲಿ ಜೋಲೀ ಮತ್ತು ಮಿಲ್ಲರ್ ದೂರವಾದರು ಮತ್ತು ಫೆಬ್ರವರಿ 3, 1999 ರಂದು ವಿಚ್ಚೇದನವನ್ನೂ ಪಡೆದರು ಅವರ, ನನ್ನ ನಡುವಿನ ಭಾಂದವ್ಯ ಉತ್ತಮವಾಗಿತ್ತು. " ಕಾಲ ಕಳೆದಂತೆ ಅದು ಸ್ವಲ್ಪ ಕಡಿಮೆಯಾಗತೊಡಗಿತು. 
ಹುಡುಗಿಯೊಬ್ಬಳು ಬಯಸುವಂತಹ ಅತ್ಯುತ್ತಮ ಪತಿಯಾಗಬಲ್ಲ ಲಕ್ಷಣ ಅವನಲ್ಲಿದೆ ಎಂದು ನಾನು ಭಾವಿಸುತ್ತೇನೆ ನಾನು ಯಾವಾಗಲೂ ಅವನನ್ನು ಪ್ರೀತಿಸುತ್ತೇನೆ, ನಾವಿಬ್ಬರೂ ಸಹ ಹದಿಹರೆಯದವರು." ಎಂದು ಜೋಲೀ ತದನಂತರ ವಿವರಿಸಿದಳು.

"ಪುಶಿಂಗ್ ಟಿನ್" ಎಂಬ ಚಿತ್ರದ ಚಿತ್ರೀಕರಣದ ಸಂದರ್ಭದಲ್ಲಿ ಜೋಲೀ ಅಮೇರಿಕಾದ ನಟನಾದ ಬಿಲ್ಲಿ ಬಾಯ್ ಥಾರ್ನ್‌ಟನ್ ನನ್ನು ಭೇಟಿಯಾದಳು ಮತ್ತು ಮೇ 5, 2000 ರಂದು ಆತನನ್ನು ಮದುವೆಯಾದಳು. ಅವರು ಸತತವಾಗಿ ನೀಡುತ್ತಿದ್ದ ಪ್ರೀತಿ ಕಾಮೋದ್ರೇಕ ಮತ್ತು ಅಂಗಸನ್ನೆಗಳ ಕುರಿತಾದ ಸಾರ್ವಜನಿಕ ಹೇಳಿಕೆಗಳ ಫಲವಾಗಿ ಅವರಿಬ್ಬರ ಬಾಂಧವ್ಯವು ಮನರಂಜನೆ ಮಾಧ್ಯಮಗಳಿಗೆ ಒಂದು ಒಳ್ಳೆಯ ವಿಷಯವಾಗಿ ಮಾರ್ಪಟ್ಟಿತು. ಜೋಲೀ ಮತ್ತು ಥಾರ್ನ್‌ಟನ್ ಮೇ 27, 2003ರಂದು ವಿಚ್ಚೇದನವನ್ನು ಪಡೆದರು. ಈ ರೀತಿಯ ನಿರ್ಧಾರವನ್ನು ತೆಗೆದುಕೊಳ್ಳಲು ಕಾರಣವೇನೆಂದು ಕೇಳಿದಾಗ ಜೋಲೀ, " ರಾತ್ರೋರಾತ್ರಿ (ನಮ್ಮ ಅಭಿಪ್ರಾಯಗಳು) ನಾವು ಬದಲಾಗಿದ್ದೆವು, ಇದು ನನಗೆ ಆಶ್ಚರ್ಯವನ್ನುಂಟು ಮಾಡುತ್ತದೆ. ಮುಂದೆ ಒಂದು ದಿನ ನಮ್ಮ ನಡುವೆ ಸಮಾನವಾದುದ್ದು ಏನೂ ಇಲ್ಲ ಎಂದಾಗಬಹುದು ಎನಿಸಿತು ನನಗೆ.

ಮತ್ತು ಇದು ಮನಸ್ಸಿಗೆ ದುಃಖಕರವಾದದ್ದು ಆದರೂ... ನೀವೂ ನಿಮಗೆ ತಿಳಿಯದಂತೆ ಅದರಲ್ಲಿ ತೊಡಗಿಸಿಕೊಂಡಾಗ ಮತ್ತು ಅದರ ಬಗ್ಗೆ ಇಲ್ಲಿಯವರೆವಿಗೂ ನಿಮಗೆ ತಿಳಿಯದೆ ಹೋದಾಗ ಈ ರೀತಿಯಾಗುತ್ತದೆ ಎಂದು ನಾನು ಭಾವಿಸುತ್ತೇನೆ.

ಜೋಲೀ ಹಲವು ಸಂದರ್ಶನಗಳಲ್ಲಿ ತಾನು "ಫಾಕ್ಸ್‌ಪೈಯರ್" (1996) ಚಿತ್ರದಲ್ಲಿ ತನ್ನ ಜೊತೆ ನಟಿಸಿದ್ದ ಜೆನ್ನಿ ಷಿಮಿಜು ಜೊತೆ ಬಹಳ ಕಾಲದಿಂದ ದ್ವಿಲಿಂಗ ಲೈಂಗಿಕ ಸಂಬಂಧವನ್ನು ಹೊಂದಿರುವುದಾಗಿ ಹೇಳಿದ್ದಳು, " ನಾನು ನನ್ನ ಗಂಡನನ್ನು ಮದುವೆಯಾಗಿರದಿದ್ದರೆ ಜೆನ್ನಿಯನ್ನು ಮದುವೆಯಾಗುತ್ತಿದ್ದೆ. ಅವಳನ್ನು ನೋಡಿದ ಕ್ಷಣದಿಂದಲೇ ನಾನು ಅವಳನ್ನು ಪ್ರೀತಿಸಲು ಪ್ರಾರಂಭಿಸಿದೆ." ಈ ವಿಷಯವಾಗಿ 2003ರಲ್ಲಿ ಜೋಲೀಯನ್ನು ಕೇಳಿದಾಗ " ಹೌದು. ಅಕಸ್ಮಾತ್ ನಾಳೆ ನಾನು ಒಂದು ಹೆಂಗಸಿನ ಪ್ರೀತಿಸಲು ಆರಂಭಿಸಿದರೆ, ಅವಳನ್ನು ಮುಟ್ಟಬಹುದು ಮತ್ತು ಮುತ್ತು ಕೊಡಬಹುದಲ್ಲವೇ? ನಾನೂ ಅವಳ ಪ್ರೀತಿಯಲ್ಲಿ ಬಿದ್ದರೆ? ಖಂಡಿತವಾಗಿಯೂ ಹೌದು!" ಎಂದು ಉತ್ತರಿಸಿದಳು.

2005ರ ಆರಂಭದಲ್ಲಿ ಬ್ರಾಡ್ ಪಿಟ್ ಮತ್ತು ಜೆನಿಫರ್ ಎನಿಸ್ಟನ್ ವಿಚ್ಚೇದನ ಪಡೆಯಲು ಜೋಲೀ ಕಾರಣಳು ಎಂಬ ಗುಲ್ಲು ಹಾಲಿವುಡ್‌ನಲ್ಲಿ ಹರಡಿತು. ಅವಳು ಮತ್ತು ಪಿಟ್ "ಮಿಸ್ಟರ್ ಆ‍ಯ್‌೦ಡ್ ಮಿಸಸ್ ಸ್ಮಿತ್" (2005) ಚಿತ್ರೀಕರಣದ ಸಂದರ್ಭದಿಂದ ಪ್ರೀತಿಸಲು ಪ್ರಾರಂಭಿಸಿದರು ಎಂದು ಆರೋಪಿಸಲಾಗಿತ್ತು. ಆದರೆ ಈ ವಿಷಯವನ್ನು ಜೋಲೀ ಒಪ್ಪಿಕೊಳ್ಳುತ್ತಿರಲಿಲ್ಲ. ಚಿತ್ರೀಕರಣದ ಕೆಲವು ಸನ್ನಿವೇಶದಲ್ಲಿ ಅವನನ್ನು ಪ್ರೀತಿಸುತ್ತಿದ್ದೆ ಅಷ್ಟೆ ಎಂದು ಹೇಳುತ್ತಿದ್ದಳು. 2005ರಲ್ಲಿ ನಡೆದ ಒಂದು ಸಂದರ್ಶನದಲ್ಲಿ ಈ ವಿಷಯವಾಗಿ ಜೋಲೀ " ನನ್ನ ತಂದೆ, ನನ್ನ ತಾಯಿಗೆ ಮೋಸ ಮಾಡಿದಾಗ ಅದನ್ನು ನಾನು ಕ್ಷಮಿಸಿ ಬಿಡುವಂತಹ ಸಾಧಾರಣ ವಿಷಯವಲ್ಲ. ಮದುವೆಯಾದ ಪುರುಷನನ್ನು ನಾನು ಮೋಹಿಸಿದರೆ ಮರುದಿನ ನನ್ನ ಮುಖವನ್ನು ನಾನೇ ನೋಡಿಕೊಳ್ಳಲು ಸಾಧ್ಯವಿಲ್ಲ. ತನ್ನ ಹೆಂಡತಿಗೆ ಮೋಸ ಮಾಡುವಂತಹವನ ಆಕರ್ಷಣೆಗೆ ನಾನು ಒಳ ಪಡುವುದಿಲ್ಲ" ಎಂದು ವಿವರಣೆ ನೀಡಿದ್ದಳು.

ಜೋಲೀ ಮತ್ತು ಪಿಟ್ ಎಂದಿಗೂ ತಮ್ಮ ಸಂಬಂಧದ ಬಗ್ಗೆ ಸಾರ್ವಜನಿಕವಾಗಿ ಹೇಳಿಕೆಗಳನ್ನು ನೀಡುತ್ತಿರಲಿಲ್ಲ. ಆದರೆ ಅವರ ಮೇಲಿನ ಈ ಅಪವಾದ 2005ರ ಕೊನೆಯ ತನಕ ಮುಂದುವರೆಯಿತು. ಎನಿಸ್ಟನ್ ವಿಚ್ಚೇದನ ಪಡೆಯಲು ಅರ್ಜಿಸಲ್ಲಿಸಿದ ಒಂದು ತಿಂಗಳ ನಂತರ ಪಿಟ್, ಜೋಲೀ ಮತ್ತು ಅವಳ ಮಗ ಮ್ಯಾಡೋಕ್ಸ್ ಕೀನ್ಯಾದ ಸಮುದ್ರ ತೀರದಲ್ಲಿ ಓಡಾಡುತ್ತಿರುವ ದೃಶ್ಯಗಳನ್ನು ಏಪ್ರಿಲ್‌ನಲ್ಲಿ ಪ್ಯಾಪರಜ್ಜಿ ಪೋಟೋಗಳು ತೋರಿಸಿದವು. ಬೇಸಿಗೆ ಕಾಲದಲ್ಲಿ ಜೋಲೀ ಮತ್ತು ಪಿಟ್ ಮನರಂಜನಾ ಮಾಧ್ಯಮದಲ್ಲಿ ಇಬ್ಬರೂ ಜೋಡಿ ಎಂದು ಪರಿಗಣಿಸಿದಂತೆ "ಬ್ರಾಂಜೆಲಿನಾ" ಎಂಬ ಹೆಸರಿನ ಮೂಲಕ ಅವರನ್ನು ಕರೆಯಲಾರಂಭಿಸಿದವು. ತಾನು ಬ್ರ್ಯಾಡ್‌ ಪಿಟ್‌ನ ಮಗುವಿಗೆ ತಾಯಿಯಾಗುತ್ತಿರುವೆ ಮತ್ತು ತಾನು ಗರ್ಭಿಣಿಯಾಗಿರುವುದನ್ನು ದೃಢಪಡಿಸಿ, 2006ರ ಜನವರಿ 11ರಂದು, ಪೀಪಲ್‌ ಪತ್ರಿಕೆಗೆ ಹೇಳಿಕೆ ನೀಡಿದಳು. ಈ ಮೂಲಕ ಇವರಿಬ್ಬರ ಸಂಬಂಧವು ಮೊದಲ ಬಾರಿಗೆ ಸಾರ್ವಜನಿಕವಾಗಿ ಖಚಿತವಾಯಿತು.[365]

ಮಾನವತಾವಾದಿ ಕೆಲಸ
ಸಂಬಂಧಗಳು
ಆರಂಭಿಕ ಜೀವನ ಮತ್ತು ಕುಟುಂಬ
ಅಂತರರಾಷ್ಟ್ರೀಯ ಮಟ್ಟದಲ್ಲಿ ಯಶಸ್ಸು, 2001 ರಿಂದ ವರ್ತಮಾನದ ವರೆಗೆ